**ОБЩИНА КАЗАНЛЪК И ОБЩИНСКА КОМИСИЯ ЗА БОРБА С ПРОТИВООБЩЕСТВЕНИТЕ ПРОЯВИНА МАЛОЛЕТНИТЕ И НЕПЪЛНОЛЕТНИТЕ ОБЯВЯВА КОНКУРС**

**„НАЙ-ДОБРИЯТ КЛАС“**

1. В конкурса могат да участват всички класове от всички училища на територията на община Казанлък
2. Номинирането на класа се прави с мотивирано писмо от класния ръководител, което трябва да се изпрати на хартиен носител в Информационния център на Община Казанлък. Информацията в писмото от класния ръководител следва да съдържа задължително следната информация:

* Наименование на училището;
* Клас;
* Име, телефон за връзка, имейл на класния ръководител;
* Брой на учениците в класа;
* Общия успех на класа за първия учебен срок на учебната 2016/2017 година;
* Брой допуснати неизвинени отсъствия и брой на извинените отсъствия за първия учебен срок на учебната 2016/2017 година;
* Информация за отношенията между учениците в класа
* Информация за доброволчески, благотворителни или други инициативи, които класът е реализирал и/или проблеми, с които се е преборил чрез колективност, сътрудничество и задружно участие на учениците от класа;
* Спечелени колективни награди от конкурси, състезания
* Друга информация, която е може да бъде посочена към мотивацията за номинирането на класа в конкурса

Всички номинирани кандидатури ще бъдат разгледани от комисия, определена със заповед на Кмета на община Казанлък. Ще бъдат излъчени победители от начален, основен и среден курс на обучение.

Срок за подаване на кандидатурите – **5 май 2017 година.**

Победителите ще бъдат обявени от кмета на община Казанлък на 24 май 2017 г.

Наградата за победителите е двудневна екскурзия в избрана от победителите дестинация в България. Всички номинирани класове ще получат грамоти за участие!